આજે ફાધર્સ ડે છે. સામાન્ય સંજોગોમાં આ દિવસની ઉજવણી કેવી રીતે થાય? દીકરો કે દીકરી ફાધરને ગમે એવું કંઇક કરે, કોઇ પિતાને સરપ્રાઇઝ આપે, ડિનર માટે લઇ જાય, પિતાને ગમે એવી કોઇ ગિફ્ટ આપે. પિતા દરેક વ્યક્તિની જિંદગીનો ફર્સ્ટ હીરો હોય છે. પિતા માટે શું કરું એવો વિચાર દરેકને આવતો હોય છે. છેલ્લે એમ તો થાય જ કે પપ્પાને શું ગિફ્ટ આપું? દરેક ગિફ્ટ રૂપિયા ખર્ચીને મળતી નથી. દરેકના નસીબમાં યુનિક ગિફ્ટ આપવાનું લખ્યું પણ હોતું નથી. જેમણે જન્મ આપ્યો છે એ પિતાને આખરે આપણે આપી આપીને શું આપી શકવાના છીએ?